उदयपुर. पुलिस विभाग के टीएसपी विशेष कांस्टेबल भर्ती परीक्षा के तहत शारीरिक और दक्षता परीक्षा में ड्राइवर पद के लिए आई एक महिला के बेहतरीन प्रदर्शन ने सभी अधिकारियों को हैरान कर दिया। पहली बार पुलिस अधिकारियों ने ड्राइवर पद पर स्किल टेस्ट देते हुए किसी महिला कैंडिडेट को देखा था। खेरवाड़ा निवासी बिंदु पंड्या का चयन होना लगभग तय है, हालांकि अंतिम परिणाम मेरिट के आधार पर जारी होगा।
- अधिकारियों का दावा है कि बिंदु पंड्या का पुलिस विभाग में एबीसी खेरवाड़ा के ड्राइवर पद पर चयन होता है तो वे विभाग की पहली ऐसी महिला ड्राइवर होंगीं।
- दरअसल, बिंदु की जिद थी कि उन्हें पुलिस विभाग में भर्ती होना है। खेरवाड़ा की रहने वाली बिंदु पुत्री मोहन पंड्या ने पुलिस विभाग में भर्ती होने के लिए तैयारी शुरू की और खुद को शारीरिक रूप से मजबूत भी बनाया।
- किसान पिता मोहन पंड्या और माता राधा ने अपनी इकलौती संतान बिंदु को अच्छी शिक्षा दिलाई।
- जब कांस्टेबल के पद पर भर्ती निकली तो उन्हें पता चला कि उनकी उम्र कुछ महीने ज्यादा हो चुकी है, लेकिन उसने हार नहीं मानी। विभाग से निकले सभी पदों का पता किया। उनमें पुलिस विभाग के कांस्टेबल (ड्राइवर) पद पर वे योग्य बैठ रही थीं।
- ऐसे में उन्होंने एमबीसी खेरवाड़ा में कांस्टेबल (ड्राइवर) पद के लिए फॉर्म भर दिया। एमबीसी खेरवाड़ा में कांस्टेबल (ड्राइवर) का एक ही पद था। फॉर्म भरने के बाद उन्होंने लिखित और शारीरिक परीक्षा की तैयारी की।
आगे की स्लाइड्स में पढ़िए, मैकेनिक पति से सीखा गाड़ियों का मैकेनिज्म और चाचा से ड्राइविंग
hin_Deva hin_Deva hin_Deva hin_Deva hin_Deva hin_Deva hin_Deva